בשנת 2005 החלה כמיפרינט בייצור עצמי של צבעי פלקסו על בסיס מים לתעשיות הנייר, קרטון, מעטפות, מפיות, מדבקות, ניירות עטיפה ועוד – תחת המותג "מייפרינט" – ומיצבה עצמה כספק מוביל בשוק המקומי עם נתח שוק של כ-85%. צבעי המים של כמיפרינט מיוצאים למדינות רבות בעולם ובהן מדינות חבר העמים, הבלקן ומדינות שכנות נוספות. הגידול בדרישה והשאיפה המתמדת לדיוק ומצוינות הובילו את כמיפרינט לרכישת מטבח הצבע הגדול והמתקדם ביותר בישראל, בעל 32 תחנות חומרי גלם ושני ראשי מילוי, המהווה קפיצת מדרגה משמעותית הן באיכות ודיוק המוצר והן ביעילות העבודה.
בשנת 2012 החלה כמיפרינט בייצור צבעי סולוונט. תחילה התמקד הפיתוח בצבעי פוליאמיד, תחת המותג "פוליכם" וצבעיNC העמידים בחום, תחת המותג "ניופרינט" להדפסה חיצונית. במרוצת הזמן השקיעה החברה רבות בפיתוח וכיום מציעה ללקוחותיה קשת רחבה של מוצרים ובהם צבעי למינציה NCPU, צבעי Pure PU, צבעים לאפליקציות ייחודיות כמו צבעים המיועדים להקפאה, צבעים עמידים באור ועוד.
החל משנת 2014 נתמכת פעילות הפיתוח של החברה במשרד "הרשות לחדשנות" (לשעבר "המדען הראשי"). במסגרת שיתוף הפעולה הובילה כמיפרינט שורה של פיתוחים משמעותיים אשר חלקם משווקים בהצלחה ובהיקפים משמעותיים בארץ ובעולם!
ייצור כלל הצבעים ערבוב מגוון מדללים מחקר ופיתוח (R&D).
מחלקת השיווק כוללת 5 אנשי מכירות בעלי הכשרה טכנולוגית גבוהה, רמת שירות מובילה וניסיון רב שנים בעולם הדפוס. מערך מחסני ההפצה של החברה, הממוקם אף הוא בבית שמש, הוא הגדול ביותר בענף ומשתרע על למעלה מ-5500 מ"ר. מיקומו האסטרטגי של המחסן מאפשר אספקה מהירה ויומיומית לכל נקודה בישראל.
כמיפרינט מחויבת לאיכות ושירות ועומדת בדרישות מכון התקנים הישראלי ובעלת תעודות ISO 9001:2015 ו14001:2015.